เรื่องร้องเรียน: ตามที่เจ้าหน้าที่ฝ่ายสิ่งแวดล้อมเขตพระโขนงเข้ามาพูดคุยสอบถาม ปัญหาเรื่องกลิ่นเหม็นรบกวน และได้ไปทำการตรวจสอบที่จอดรถของตลาดนัดไทยช่วยไทย ตามที่เจ้าหน้าที่ส่งผลการดำเนินการตรวจสอบมาให้   ข้อ 1 โดยปกติรถที่จอดเป็นรถพ่อค้าแม่ค้า (ซึ่งทางเราได้ทำการส่งภาพให้ดูก่อนหน้านี้) สิ่งที่ทางตลาดให้ข้อมูลกับทางเจ้าหน้าที่ ถูกต้องหรือไม่ ข้อ 2 เจ้าหน้าที่ให้ผู้ดูแลสถานที่จอดรถดังกล่าวไม่ให้มีการสตาร์ทเครื่องยนต์ สูบบุหรี่และปัสสาวะบริเวณดังกล่าว >>> เรากลับจากทำงาน ได้พบเห็นทุกข้อ สตาร์ทเครื่องยนต์ สูบบุหรี่และปัสสาวะ  จึงเรียนมาเพื่อทราบและขอบคุณเจ้าหน้าที่เขตพระโขนงที่เข้ามาพูดคุยสอบถาม เราหวังจะได้เห็นความเปลี่ยนแปลงของเขตพระโขนง
การดำเนินการของเจ้าหน้าที่: ฝ่ายสิ่งแวดล้อมฯ สำนักงานเขตพระโขนง ดำเนินการตรวจสอบแล้วโดยเจ้าหน้าที่ได้ออกแบบตรวจแนะนำของเจ้าพนักงาน ตามพระราชบัญญัติการสาธารณสุข พ.ศ. ๒๕๓๕ เล่มที่ ๔ เลขที่ ๕ เพื่อให้ผู้ถูกร้องเรียนหามาตรการแก้ไขดังต่อไปนี้ ๑. มาตรการควบคุมผู้ที่นำรถมาจอดมิให้มีการติดเครื่องยนต์ ๒. ควบคุมมิให้มีคนมาสูบบุหรี่ และปัสสาวะบริเวณดังกล่าว โดยหากผู้ถูกร้องเพิกเฉยไม่ปฏิบัติตามคำแนะนำของเจ้าพนักงานฯจะดำเนินการตามกฎหมายที่เกี่ยวข้องต่อไป
ความเห็นของผู้แจ้ง: ปัญหาดีขึ้นเป็นวันๆ บางวันก็ยังคงเหมือนเดิม ยังยืนยันในความข้อเสนอแนะและความคิดเห็นเดิมที่ทางเราให้มาตลอด ว่าตลาดนัดลักษณะนี้ ไม่ควรอยู่ในเมืองที่มีความหนาแน่นแบบนี้ ก่อปัญหามาก ทั้งสร้างสิ่งแวดล้อมไม่น่าดู ก่อความรำคาญมาก ทั้งเสียงเพลงที่เปิดดังของพ่อค้ามาจอดรถ พื้นฟุตบาทในซอยปุณณวิถีบริเวณตลาดนัดแทบไม่มีที่เดินและพื้นเสียหายหมด ทั้งการทิ้งขยะ การรักษาความสะอาด  เมื่อคนนอกพื้นที่ เข้ามาใช้พื้นที่เพื่อแค่ทำมาหากิน การรัก เคารพและดูแลในพื้นที่ จึงไม่มี และคนที่อาศัยในพื้นที่จริงๆ กลับต้องย้ายออกไปอยู่ที่อื่น เพราะความไม่น่าดูและไม่น่าอยู่อาศัย หรือคนที่อยู่ได้คือคนที่ต้องทำใจ  การแก้ไขที่ทางเขตทำอยู่ จึงไม่ใช่การแก้ไขปัญหา แต่คือการหยุดปัญหาไว้ชั่วคราว
พื้นที่: แขวงบางจาก เขตพระโขนง กรุงเทพมหานคร